ህብረቱ የሀገሪቱን ዕድገት ለማፋጠን እያደረገ ያለው አስተዋጾኦ የሚበረታታ ነው-ምክትል ጠቅላይ ሚኒስትሩ
የክርስትያን በጎ አድራጎት ልማት ማህበራት ህብረት 40ኛ አመት የምስርታ በአል ዛሬ በተከበረበት ወቅት  ምክትል ጠቅላይ ሚኒስትሩ አቶ ደመቀ መኮንን እንደገለጹት ህብረት በሚያከናውናቸው የልማት ተግባራት አማካኝነት ለዜጎች ህይወት መሻሻል ከፍተኛ ሚና እየተጫወተ ይገኛል፡፡በተለይም ማህበራቱ በጤና፣ በአካባቢ ጥበቃ፣ በንጹህ ውሀ አቅርቦት፣ በቤተሰብ እቅድ አገልግሎት፣ በግብርና ብሎም በሌሎች ሥራዎቸ ላይ አመርቂ ውጤት ማስመዝገባቸው ከመንግስት ጋር ያላቸውን የጠበቀ ቁርኝት ማሳያ ነው ፡፡ሚኒስትሩ እንዳሉት በቀጣይም በማንኛውም የድርጅቶቹ የልማት እንቅስቃሴ ላይ የመንግስት ድጋፍ እንደማይለያቸው አክለው ገልጸዋል።የማህበሩ ዋና ዳይሬክተር ዶክተር መሸሻ ሸዋረጋ በበኩላቸው ማህበሩ በአገሪቱ በ12 ነጥብ 6 ቢሊዮን ብር ካፒታል ወጪ በተለያዩ የልማት እንቅስቃሴዎች ላይ ተሰማርተው ይገኛሉ። ማህበሩ ሲቋቋም 30 አባላት የነበሩት ሲሆን፤ አሁን ግን ይህ ቁጥር ወደ ሶሰት መቶ አድጓል፡፡በእለቱም የላቀ አፈጻፀም ያሳዩ ተቋማት ፣ መንግስታዊ ያልሆኑ ድርጅቶች እንዲሁም አጋር ድጅቶች ሽልማት ተበርክቶላቸዋል።(ኢዜአ) 